PRAKTINIS LAUKO SEMINARAS APIE NAUDINGUS AUGALUS 

Kviečiame gegužės 14 d., šeštadienį, praleisti kartu Bratoniškėse su pavasarėjančia gamta ir susipažinti su čia augančiais augalais, kurie gali būti naudingi mūsų kasdienybėje. 

PROGRAMA

2016 m. gegužės 14 d.

11:00 val. – Renkamės prie Žaliojo Valdorfo  darželio.
11:30-13:00 val. – Pažintis su čia augančiais augalais jų valgomomis dalimis, vaistinėmis savybėmis ir panaudojimu buityje.
13:00-15:00 val. – Praktiniai darbai, užsiėmimai:
· Žolelių arbatų, laukinio maisto gaminimas ir ragavimas, gaminsime salotas, ruošime augalų troškinį ant laužo;
17:00 val. – Seminaro pabaiga. 

Būtina: avėti patogią avalynę ir dėvėti praktiškus drabužius. Seminaras įvyks nepaisant prasto oro, todėl būkite tam pasirengę.  

Atsinešti: puodelį arbatai, dubenėlį ir šaukštą. 

Seminaro vieta: Žaliasis Valdorfo darželis, Elnių g. 7, Bratoniškės, Vilniaus r.

Kaip atvykti? 
Vykstantiems savo transportu:  reikia važiuoti keliu link Europos parko. Privažiavus posūkį į Europos parką, važiuoti toliau tiesiai, už Skirgiškių Bratoniškėse už autobusų stotelės dešinėje (su gražia upės panorama) pavažiavus kelis šimtus metrų už "gulinčio policininko" dairytis kaireje nuorodos į S/D “Girija“. Žvirkeliu į kalniuką važiuoti tiesiai  iki paskutinių gyvenamųjų namų kairėje. Paskutinis įsukimas kairėje ir yra Elnių g. Darželio namas bus pirmas dešineje (su iškelta veliava). 

Vykstantiems visuomeniniu transportu:   iš Vilniaus autobusų stoties rinktis 1G autobusą. Išlipti stoteleje "Broniaus Laurinavičiaus skveras". Eiti į Žalgirio stotelę. Joje sulaukti ir sėsti į 146 priemiestinį autobusą. Išlipti Bratoniškių stotelėje. Toliau vadovautis maršrutu važiuojantiems automobiliu nuo: "autobusų stotelė Bratoniškese dešineje (su gražia upes panorama)".

Gerbkime kaimynus. Automobilius prašome palikti Elnių gatvės dešinėje šalikelėje.

Seminaro kaina: 10 eurų vienam asmeniui. 
Pietausime gamtoje, todėl pasiimkite sumuštinių sau ir savo draugui

